Ótrúlega fallegar ljósmyndir af Kirkjufelli fara um heimsbyggðina Bandaríski vefmiðilinn Huffington Post hefur birt stórkostlega ljósmyndaseríu af Kirkjufelli í Grundarfirði og nánasta umhverfi þess . Margar þeirra sýna fjallið undir norðurljósa - og stjarnadýrð himinhvolfsins . " Er okkur að dreyma ? Nei , þú ert ekki í draumi . Þetta töfrandi fjall heitir Kirkjufell og það er til í raun og veru , " stendur skrifað á vefsíðu miðilsins . Huffington Post er einn vinsælasti vefmiðill Bandaríkjanna . Í fyrra varð hann fyrsti vefmiðill þar vestra til að vinna hin virtu Pulitzer-verðlaun sem eru veitt fyrir framúrskarandi blaðamennsku . Myndirnar af Kirkjufellinu fara nú eins og logi um akur yfir heimsbyggðina þar sem fólk deilir þeim á Facebook , Twitter og öðrum vefmiðlum eins og enginn sé morgundagurinn . Myndirnar sem eru birtar undir fyrirsögninni " Ellefu ljósmyndir af Kirkjufelli munu sannfæra þig um að fljúga til Íslands . " Þær eru vafalítið mjög verðmæt auglýsing fyrir ferðaþjónustuna á Vesturlandi , ekki síst fyrir norðurljósaferðir erlendra ferðamanna hér á landi sem njóta stöðugt meiri vinsælda .